ΓΡΑΠΤΗ ΕΡΩΤΗΣΗ E-0282/03

υποβολή: Alexandros Alavanos (GUE/NGL) προς την Επιτροπή

(7 Φεβρουαρίου 2003)

Θέμα: Δασμολογικό καθεστώς στις εισαγωγές του προϊόντος ΤΑΧΙΝΙ στην Πολωνία

Η Ελλάδα εξάγει στην πολωνική αγορά ένα προϊόν με την εμπορική ονομασία ΤΑΧΙΝΙ. Το προϊόν αυτό, με βάση τη παραγωγική του διαδικασία ανήκει στη δασμολογική κλάση 12.08 και, με βάση αυτή τη κλάση, ο δασμός εισαγωγής του από την Ελλάδα στην Πολωνία ανέρχεται στο 9 % της δασμολογικής του αξίας. Το Υπουργείο Οικονομικών της Πολωνίας ενέταξε το εν λόγω προϊόν στη δασμολογική κλάση 20.08, με αποτέλεσμα ο δασμός εισαγωγής να εκτιναχθεί στο 35 % της δασμολογικής του αξίας και επέβαλε και αναδρομικούς δασμούς για όλες τις εισαγωγές του προϊόντος της τελευταίας τριετίας.

Δεδομένου ότι η απόφαση αυτή της πολωνικής κυβέρνησης πλήττει άμεσα και ουσιαστικά καθιστά απαγορευτικές τις ελληνικές εξαγωγές του προϊόντος και προκαλεί ανεπανόρθωτη ζημιά στους εισαγωγείς που καλούνται να πληρώσουν αναδρομικούς δασμούς για 3 χρόνια, ερωτάται η Επιτροπή:

1. Μπορεί να ισχύσει η αναδρομικότητα στη καταβολή αυξημένων δασμών στην εισαγωγή του προϊόντος ΤΑΧΙΝΙ, δεδομένου ότι οι συναλλαγές πρέπει να βασίζονται στην αρχή της θεμιτής εμπιστοσύνης και ναπάρχει η αίσθηση της ασφάλειας στους συναλλασσόμενους·

2. Μπορεί ναπάρξει γνωμοδότηση της Επιτροπής Τελωνειακού Κώδικα που να επαναφέρει τον δασμό στις εισαγωγές του προϊόντος ΤΑΧΙΝΙ στην Πολωνία στο 9 %·

Απάντηση του κυρίου Bolkestein Εξ ονόματος της Επιτροπής

(18 Μαρτίου 2003)

1. Ναί, σύμφωνα με την κοινοτική νομοθεσία και ελλείψει έγκυρης δεσμευτικής δασμολογικής πληροφορίας (ΔΔΠ) παρεχόμενης από κοινοτική τελωνειακή διοίκηση, είναι δυνατή η διόρθωση της κατάταξης ενός προϊόντος και η αναδρομική απαίτηση είσπραξης των τελωνειακών δασμών, εκτός αν ισχύουν οι κανόνες περί προστασίας της καλής πίστης. Δεδομένου ότι η πολωνική και κοινοτική τελωνειακή νομοθεσία είναι παρόμοιες, οι ίδιες αρχές εφαρμόζονται και στην Πολωνία.

2. Όχι. Επειδή η Πολωνία δεν είναι κράτος μέλος της Κοινότητας, οι αποφάσεις της Επιτροπής Τελωνειακού Κώδικα της Κοινότητας δεν εφαρμόζονται ακόμη στη χώρα αυτή. Ακόμη και στην περίπτωση που η επιτροπή αυτή συμφωνούσε ότι το εν λόγω προϊόν έπρεπε να καταταχθεί στην δασμολογική κλάση 20.08 της συνδυασμένης ονοματολογίας που επισυνάπτεται στη σύμβαση σχετικά με το εναρμονισμένο σύστημα (ΕΣ), το θέμα θα μπορούσε ωστόσο να επιλυθεί μόνο στο πλαίσιο διμερούς συμφωνίας μεταξύ της Κοινότητας και της Πολωνίας, σύμφωνα με τις διατάξεις του άρθρου 10.1 της σύμβασης σχετικά με το ΕΣ, στην οποία είναι συμβαλλόμενα μέρη και η Κοινότητα και η Πολωνία.

3. Σε περίπτωση που είναι αδύνατη η συμφωνία αυτή, η διαφορά θα μπορούσε να διευθετηθεί με απόφαση της επιτροπής του ΕΣ του Παγκόσμιου Οργανισμού Τελωνείων, με επίκληση, στην περίπτωση αυτή, των διατάξεων για την επίλυση των διαφορών, οι οποίες προβλέπονται στο άρθρο 10.1 της σύμβασης σχετικά με το ΕΣ.

4. Ωστόσο, πρέπει ναπογραμμισθεί το γεγονός ότι, δεδομένου ότι πρέπει να εφαρμοσθούν κάποιες διαδικασίες, η απόφαση της επιτροπής του ΕΣ θα μπορούσε να ληφθεί μετά την ένταξη της Πολωνίας στην Ένωση. Υπό τις εν λόγω συνθήκες, η Επιτροπή εξετάζει κατά πόσοπάρχει δυνατότητα να μελετηθεί το θέμα αυτό διμερώς με την Πολωνία.